
РЕПУБЛИКА БЪЛГАРИЯ
	Министерство на околната среда и водите
	Регионална инспекция по околната среда и водите - Монтана

	
ДО
ДЕНИЦА СЛАВКОВА
ДИРЕКТОР НА РИОСВ – МОНТАНА

Д О К Л А Д

от контролна проверка по прилагане на екологичното законодателство

Обект: Бензиностанция „Греда“ с. Расово, общ. Медковец, обл. Монтана, с оператор „Агрофог 2“ ЕООД, гр. Монтана.
Дата на извършване на проверката: 20.07.2018 г.
Място на извършване на проверката: с. Расово, общ. Медковец, обл. Монтана
Проверени компоненти и фактори на околната среда:
· Въздух
· Отпадъци

Цели на проверката:
            Провеждане на планов текущ контрол по компоненти и фактори на околната среда за изпълнение изискванията на:
· Закон за чистотата на атмосферния въздух (ЗЧАВ) и Наредба № 16 от 12.08.1999 г. за ограничаване емисиите на летливи органични съединения при съхранение, товарене или разтоварване и превоз на бензини (Наредба  №16/1999 г.);
· Закон за управление на отпадъците (ЗУО), Наредба № 1 за реда и образците, по които се предоставя информация за дейностите по отпадъците, както и реда за водене на публични регистри и Наредба за изискванията за третиране и транспортиране на производствените и на опасните отпадъци;

Извършени дейности:
     За датата на проверката операторът е уведомен с писмо на РИОСВ – Монтана с изх. № 2110/19.07.2018 г., с приложена към него Заповед № РД-185/19.07.2018 г. на директора на РИОСВ – Монтана, за извършване на комплексна проверка на място на обект: Бензиностанция „Греда“ с. Расово, общ. Медковец, обл. Монтана, с оператор „Агрофог 2“ ЕООД, гр. Монтана.
      На 20.07.2018 г., на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2018 г. и Заповед № РД-185/19.07.2018 г. на директора на РИОСВ – Монтана, се извърши проверка на обекта и беше съставен Констативен протокол № КПКД-50/20.07.2018 г.

[bookmark: _GoBack]Проверени са:
· Съоръжения за зареждане на инсталацията за съхранение на бензин и системата за улавяне на бензиновите пари на бензиноколонката;
· Източници на образуване и начин на съхраняване на отпадъци;
· Документи и данни, свързани със законовите и подзаконови нормативни актове по околна среда.


Констативна част:
             Основна дейност на обекта е продажба на автомобилни горива – бензин и дизел. Зареждането на резервоарите на МПС се извършва на отделни колонки за бензин и дизел.

        1.  Компонент „Въздух“
             Бензиностанция „Греда“, с оператор „Агрофог 2“ ЕООД, се експлоатира в съответствие с изискванията и разпоредбите на Наредба №16/1999 г. Съоръженията за съхранение на бензин в бензиностанцията са оборудвани и се експлоатират в съответствие с техническите изисквания, а бензиноколонката е проверена за ефективност на улавяне на бензиновите пари от оправомощени от председателя на БИМ лица.
             Съответствието на системата за улавяне на бензиновите пари с нормативните изисквания е удостоверено със залепен на бензиноколонката стикер в зелен цвят. Извършените проверки са отразени със записи в заверения от директора на РИОСВ-Монтана съгласно изискванията на Наредба №16/1999 г. дневник.

  2.  Фактор „Отпадъци“
             Проверената площадка е асфалтирана, не са установени източници на отпадъци от умаслени утайки. На обекта не се генерират производствени и опасни отпадъци. Осигурен е съд за събиране на смесени битови отпадъци, обслужвана от фирмата, осъществяваща сметосъбирането на община Медковец.

Заключение:
 Дружеството изпълнява задълженията си по отношение изискванията и разпоредбите на Закона за чистота на атмосферния въздух, Закона за управление на отпадъците и подзаконовите им нормативни актове.
 Предписания при извършената проверката не са дадени.

Приоритети за последваща контролна дейност:
·  Спазване изискванията на ЗЧАВ и подзаконовите нормативни актове към него;
·  Законосъобразно управление на отпадъците.



Изготвил: 
инж. Ивайло Младенов

